stanford-oval/wikipedia huggingface dataset:
Uta Rohländer

| Uta Rohländer> Henkilötiedot |
| --- | --- |
Syntynyt: 30. kesäkuuta 1969 (ikä 55) Merseburg, Saksa
Yleisurheilija
Pituus:  173cm
Paino:  60kg
Laji:  pikajuoksu
Seura:  TSV Erfurt
Ennätykset:  400 metrin juoksu: 50.33 (1998)
| Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Maa:   Saksa> Naisten yleisurheilu. |
| --- | --- | --- | --- |
|  Pronssia | Atlanta 1996 | 4 × 400 metrin viestijuoksu |  |
| MM-kisat  | MM-kisat  | MM-kisat  |  |
|  Kultaa | Ateena 1997 | 4 × 400 metrin viestijuoksu |  |
|  Pronssia | Tokio 1991 | 4 × 400 metrin viestijuoksu |  |
|  Pronssia | Sevilla 1999 | 4 × 400 metrin viestijuoksu |  |
| EM-kisat  | EM-kisat  | EM-kisat  |  |
|  Kultaa | Budapest 1998 | 4 × 400 metrin viestijuoksu |  |
|  Pronssia | Helsinki 1994 | 4 × 400 metrin viestijuoksu |  |
Uta Rohländer (s. 30. kesäkuuta 1969 Merseburg) on aktiiviuransa päättänyt saksalainen pikajuoksija ja olympiamitalisti.
Olympiakisoissa Rohländer edusti Saksaa 4 x 400 metrin viestijuoksussa kaksi kertaa vuosina 1992 ja 1996, jolloin hän kuului pronssia voittaneeseen joukkueeseen. Hänet nimettiin myös vuoden 2000 olympiajoukkueeseen, mutta akilesjännevamma esti hänen osallistumisensa. Rohländer voitti myös viisi muuta arvokisamitalia pitkästä viestistä: MM-kisoista kultaa vuonna 1997 sekä pronssia vuosina 1991 ja 1999 sekä EM-kisoista kultaa vuonna 1998 ja pronssia vuonna 1994.
Kansallisissa kilpailuissa Rohländer Itä-Saksan viestimestaruuden vuonna 1990. Saksojen yhdistymisen jälkeen hän voitti ulkoradoilla 400 metrin juoksussa Saksan mestaruuden vuonna 1998 sekä sisäradoilla 3 x 800 metrin viestijuoksussa kultaa vuonna 1997.
Rohländer edusti TSV Erfurtia ja hänen ennätyksensä 400 metrin juoksussa on vuonna 1998 juostu tulos 50.33.
Aktiiviuransa jälkeen Rohländer on toiminut sekä opettajana että psykoterapeuttina.
Valerian

Valerian voi tarkoittaa seuraavia asioita
Valerian ja Laureline -sarjakuvan sankari
Valerian Kuibyšev, poliitikko
Valerian Sauveplane, kivääriampuja
Valeriana eli virmajuuret, virmajuurikasvien kasvisuku
Valerianus, Rooman keisari
Valerianus II, Rooman keisari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valerian”, voi hakea sivunnimihaulla, laajalla sivunnimihaulla tai tekstihaulla.
Valerian D’Souza

Valerian D'Souza (3. lokakuuta 1933 – 25. helmikuuta 2020) oli intialainen roomalaiskatolinen piispa. Hänet vihittiin papiksi Poonan hiippakuntaan 29. kesäkuuta 1961 ja nimitettiin sen johtoon 7. heinäkuuta 1977. Piispaksi vihkiminen seurasi 25. syyskuuta. Pääkonsekraattorina toimi Valerian Gracias, jota avustivat Ignatius P. Lobo ja Charles Gomes.
D'Souza jäi eläkkeelle 4. huhtikuuta 2009.
VenetianPrincess

Jodie Rivera (s. 22. huhtikuuta 1984), tunnetaan myös nimellä VenetianPrincess eli VP, on Youtube-persoona, joka tunnetaan tekemistään parodialauluista. Hän tuli tunnetuksi maailmanlaajuisesti vuonna 2006. VenetianPrincess on voittanut Miss Youtube -palkinnon.
Albumit

Video Girl
Under the Influence

| Under the Influence Overkill |
| --- | --- | --- |

Studioalbumin tiedot
 Äänitetty : maalis–huhtikuu 1988 Pyramid Studios, Ithaca, New York
 Julkaistu: 5. kesäkuuta 1988
 Tuottaja(t): Alex Perialas, Jon Zazula, Marsha Zazula ja Overkill
 Tyylilaji: thrash metal
 Kesto: 48.45
 Levy-yhtiö: Megaforce
Listasijoitukset
  Billboard 200: 142.
Overkillin muut julkaisut
| !!!Fuck You!!! 1987 | Under the Influence 1988 | The Years of Decay 1989 |
Under the Influence on thrash metal -yhtye Overkillin vuonna 1988 ilmestynyt kolmas studioalbumi. Kappale "Hello From the Gutter" julkaistiin singlenä, ja sai jonkin verran soittoaikaa MTV:llä.
Yleiskatsaus

Vaikka edellisellä levyllä Taking Over kuultiinkin hieman kunnianhimoisempia kappalerakenteita, oli Under the Influence jonkinlainen täyskäännös kohtiin yhtyeen alkuaikojen punk-vaikutteisempaa tuotantoa. Vanhan koulun thrash-ystävät pitivät kyllä levystä, mutta kaikkia kriitikoita yhtyeen tyylisuunnan pelkistäminen ei miellyttänyt.
Kappaleet

Kaikki kappaleet kirjoittaneet D.D. Verni, Bobby Ellsworth ja Bobby Gustafson.
Shred – 4.05
Never Say Never – 5.58
Hello from the Gutter – 4.12
Mad Gone World – 4.31
Brainfade – 4.08
Drunken Wisdom – 6.18
End of the Line – 7.03
Head First – 6.02
Overkill III (Under the Influence) – 6.28
Kokoonpano

Bobby "Blitz" Ellsworth – laulu
Bobby Gustafson – kitara
D.D. Verni – basso
Sid Falck – rummut
Kokoonpano > Tuotanto

Alex Perialas – tuottaja
Matt Lane – avustava äänittäjä
George Marino – masteroija (Sterling Sounds, New York)
Michael Wagener – miksaaja (Double Trouble Studios, Burbank, Kalifornia)
Arvostelut

Allmusic:
Listasijoitukset

| Vuosi | Lista | Sijoitus |
| --- | --- | --- |
| 1988 | The Billboard 200 | 142 |
Aiheesta muualla

Under the Influence Discogsissa. (englanniksi)
Albumi Under the Influence Encyclopaedia Metallum -sivustolla (englanniksi)
Valerian Kuibyšev

Valerian Kuibyšev.
Valerian Vladimirovitš Kuibyšev (ven. Валериа́н Влади́мирович Ку́йбышев; 6. kesäkuuta (J: 25. toukokuuta) 1888 Omsk – 25. tammikuuta 1935 Moskova) oli venäläinen bolševikkivallankumouksellinen ja neuvostoliittolainen poliitikko.
Valerian Kuibyšev syntyi upseerin perheeseen. Hän opiskeli Omskin kadettikoulussa ja liittyi 16-vuotiaana Venäjän sosiaalidemokraattisen työväenpuolueen bolševikkiryhmään. Opiskellessaan Pietarin sotalääketieteellisessä akatemiassa vuonna 1905 hän osallistui aktiivisesti puolueen toimintaan. Keväällä 1906 Kuibyšev erotettiin opiskelijalakon takia akatemiasta, minkä jälkeen hän osallistui puolueen maanalaiseen toimintaan eri puolilla Venäjää. Neljä kertaa hänet pidätettiin ja karkotettiin Siperiaan.
Maaliskuussa 1917 Kuibyšev palasi Samaraan, jossa hänet valittiin puolueen paikallisjärjestön johtajaksi ja neuvoston puheenjohtajaksi. Lokakuussa hän johti neuvostovallan pystyttämistä Samaraan, toimi vallankumouskomitean ja puolueen lääninkomitean puheenjohtajana. Venäjän kansalaissodassa hän johti puna-armeijan organisointia ja poliittista työtä. Lokakuussa 1919 hänet nimitettiin Turkestanin asioiden komission varapuheenjohtajaksi ja joulukuussa 1920 keskusammattiliiton puhemiehistön jäseneksi. Huhtikuusta 1921 lähtien Kuibyšev toimi kansantalousneuvoston puhemiehistön jäsenenä ja johti maan sähköistyssuunnitelman, GOELROn, toteuttamista.
Vuosina 1923–1926 Kuibyšev työskenteli työläis-talonpoikaisen kontrollin kansankomissaarina ja kansankomissaarien neuvoston varapuheenjohtajana. Vuodesta 1926 lähtien hän toimi kansantalousneuvoston puheenjohtajana ja marraskuusta 1930 lähtien myös Gosplanin puheenjohtajana. Hän oli NKP(b):n keskuskomitean jäsen vuosina 1922–1923 ja 1927–1935, puolueen politbyroon jäsen vuosina 1927–1935, organisaatiobyroon jäsen vuosina 1922–1923 ja 1934–1935, keskuskomitean sihteeri vuosina 1922–1923 ja keskuskontrollikomitean jäsen vuosina 1923–1927. Hänet on haudattu Punaiselle torille lähelle Kremlin muuria.
Valerian Kuibyševin nimeä kantaa Kuibyševin kaupunki Novosibirskin alueella. Vuosina 1935–1991 hänen mukaansa oli nimetty myös Samara sekä Bolgarin kaupunki Tatarstanissa.
Valeria Răcilă

| Mitalit | Mitalit | Mitalit |  |
| --- | --- | --- | --- |
|  Valeria Răcilă. |  Valeria Răcilă. |  Valeria Răcilă. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | yksikkö |  |
|  Pronssia | Moskova 1980 | pariairokaksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Luzern 1982 | yksikkö |  |
|  Hopeaa | Hazewinkel 1985 | yksikkö |  |
|  Pronssia | Bled 1979 | pariairokaksikko |  |
|  Pronssia | München 1981 | perämiehellinen pariaironelonen |  |
Valeria Roşca-Răcilă (s. 2. kesäkuuta 1957 Stulpicani, Suceava) on romanialainen soudun olympiavoittaja ja MM-mitalisti. Hän on pituudeltaan 175 cm.
Răcilă voitti yksikkösoudun olympiakultaa Los Angelesissa 1984. Pariairokaksikossa hän saavutti olympiapronssia Moskovassa 1980.
Răcilă saavutti yksikössä MM-hopeaa 1982 ja 1985 sekä sijoittui kuudenneksi 1983. Pariairokaksikossa hän sai MM-pronssia 1979. Perämiehellisessä pariaironelosessa hän saavutti MM-pronssia 1981 ja oli kuudes 1978.
Venesmes

| Venesmes |
| --- | --- |
 Kunnantalo
 vaakuna
 Venesmes
 Koordinaatit: 46°50′24″N, 2°18′51″E 
Valtio:  Ranska
Alue:  Centre-Val de Loire
Departementti:  Cher
Arrondissementti:  Saint-Amand-Montrond
Pinta-ala:  
 – Kokonaispinta-ala:  31,8 km²
Väkiluku (2021):  799 
 – Väestötiheys:  25 as./km²
Kunnan numero:  18273
Infobox OKVirheellinen NIMI-arvo: 
Venesmes on kunta Ranskassa Cherin departementissa Centre-Val de Loiren alueella.  Se sijaitsee Cherjoen varrella, noin 22 kilometriä Saint-Amand-Montrondin kaupungista luoteeseen.
Saint-Pierren kollegiaalikirkko
Saint-Pierren kollegiaalikirkko on rakennettu vuonna 1265. Kirkko on ollut historiallisten monumenttien listalla vuodesta 1927 lähtien.
Aiheesta muualla

Kuvia tai muita tiedostoja aiheesta Venesmes Wikimedia Commonsissa
Ukrainan presidentinvaalit 2014

Äänestysaktiivisuus. Tummimmilla alueilla 75-80 %, vaaleimmilla 45-50 %. Donbassin alueella venäläismielisten separatistien mellakoinnista ja painostuksesta johtuen vain noin 20 prosenttia äänestyspisteistä oli toiminnassa.
Petro Porošenko edustamassa Ukrainaa valtioiden johtajien kokoontuessa Normandian maihinnousun muistotilaisuuteen 6. kesäkuuta 2014. Porošenko (eturivissä kolmas vasemmalta) astui virkaansa Kiovassa seuraavana päivänä.
Ukrainan presidentinvaalit 2014 järjestettiin Ukrainassa 25. toukokuuta 2014.  Vaali oli alun perin määrä järjestää 26. helmikuuta 2015, mutta sitä aikaistettiin Ukrainan vallankumouksen syrjäytettyä presidentti Viktor Janukovytšin helmikuussa 2014. Väliaikainen presidentti Oleksandr Turtšynov jätti tehtävänsä vaalien jälkeen.
Kun äänistä oli laskettu 98,59 prosenttia, oli Petro Porošenko saanut 54,69 prosenttia annetuista äänistä Ukrainan keskusvaalikomission mukaan. Jo aiemmin, keskusvaaliviranomainen oli vahvistanut Porošenko nousevan maan seuraavaksi presidentiksi. 48-vuotias Porošenko vannoi virkavalansa 7. kesäkuuta 2014 ja hänestä tuli Ukrainan viides presidentti.
Vaalien järjestämistä haittasivat Itä-Ukrainan kriisin kehittyminen joidenkin arvioiden mukaan sisällissodan partaalle osassa Luhanskin ja Donetskin aluetta. Donetskin kansantasavallan nimellä esiintyneet aseistautuneet separatistisotilaat estivät laillisten presidentinvaalien järjestämisen runsaalla 20 paikkakunnalla kyseisillä alueilla. Ukrainan keskusvaalilautakunnan puheenjohtaja Mihail Ohendovski kertoi ettei Ukrainan laki edellytä pitämään presidentinvaaleja koko maassa, mutta piti tilannetta poliittisesti hankalana. Venäjän miehittämän Krimin väestöön kuuluville Ukrainan kansalaisille pyrittiin tarjoamaan mahdollisuus äänestää niemimaan ulkopuoleisessa Ukrainassa. Ukrainalaiset pakolaiset Krimin alueelta ja itä-Ukrainasta äänestivät Lvivin alueen äänestyspaikoilla ja Krimin tataarit puolestaan Hersonin alueella.
Ehdokkaat

Petro Porošenkoa pidettiin ennakkosuosikkina. Maineeltaan harvinaisen vähän ryvettynyt Porošenko johti mielipidetiedusteluja runsaan 40 % kannatuksella. Hän on entinen ulkomaankauppaministeri ja yksi maan rikkaimmista kansalaisista. Hän omistaa muun muassa suklaatehdas Roshenin ja televisiokanava 5 Kanalin. Maidanin mielenosoitusten aikana kansainvälisesti tunnetuksi tullut UDARin Vitali Klytško veti ehdokkuutensa 29. maaliskuuta ja asettui tukemaan Porošenkoa, jota hän piti demokraattisten voimien kykenevimpänä ehdokkaana.
Entisen pääministerin Julija Tymošenkon kannatus vaihteli eri mielipidetiedusteluissa 10–21 prosentin välillä ennen vaaleja ja hän sai lopulta 12,81 prosenttia äänistä.
Serhi Tihipko on kärkiehdokkaan tavoin oligarkki, joka lähti ehdokkaaksi yhtenä Alueiden puolueen kansanedustajista. Tihipko toimi aiemmin maan talousministerinä ja sosiaalipolitiikasta vastaavana varapääministerinä sekä Ukrainan keskuspankin johtajana. Alueiden puolueen riitauduttua keväällä 2012 siihen yhdistynyttä, pienempää Vahva Ukraina (ukr. Сильна Україна) -puoluetta johtanut Tihipko erotettiin huhtikuussa 2014 Alueiden puolueesta parin muun presidenttiehdokkaan tavoin. Sittemmin Tihipko kampanjoi itsenäisenä ehdokkaana. Hänen vaaleja edeltävä kannatuksensa vaihteli 6–20 prosentin välillä ja hän keräsi lopulta 5,23 prosenttia äänistä.
Yhden edustajan radikaalia parlamenttiryhmää edustava Oleh Ljaško sai maalis-toukokuun 2014 mielipidekyselyissä 2–8 prosentin kannatuksen. Ljaško keräsi äänistä 8,32 prosenttia ja hän jäi kolmanneksi suosituimmaksi ehdokkaaksi.
Dmytro Jaroš (ukr. Дмитро Ярош) asettui ehdolle nationalistisen Oikean sektorin edustajana. Toinen äärioikeistoa edustanut ehdokas oli Svobodan Oleh Tjahnybok. Jaroš sai äänistä 0,7 prosenttia ja Tjahnybok 1,16. Siten äärioikeistolaisten ehdokkaiden äänisaalis jäi alle kahteen prosenttiin.
Ukrainan kommunistisen puolueen Petro Symonenko vetäytyi vaaleista vasta 16. toukokuuta, mutta hän ehti saada 1,51 prosenttia äänistä.
Kaikki halukkaat eivät päässeet ehdokkaaksi. Yksi julkisuutta keränneistä evätyistä oli Darth Vaderina tunnettu Ukrainan Internet-puolueen Viktor Ševtšenko. Keskusvaalilautakunnan edustaja Ihor Žydenko epäili, että vaikka ehdokkuus saattaa tuntua vitsiltä, jonkun on täytynyt maksaa 2,5 miljoonan hryvnian (noin 155 000 euroa) kirjautumismaksu hänenkin ehdokkuudestaan mahdollisena motiivinaan vesittää presidentinvaalien uskottavuutta.
Tulokset

Petro Porošenko julistautui vaalien voittajaksi, kun ovensuukyselyiden perusteella hän oli saavuttamassa vaalivoiton 55,9 prosentin kannatuksella. Toisen kyselyn perusteella kannatus olisi 57,3 prosenttia.
Ukrainan vaalikomission johto vahvisti Porošenkon nousevan maan presidentiksi jo ensimmäisen äänestyskierroksen perusteella. Kun presidentinvaalien äänistä oli laskettu 98,59 prosenttia, oli äänten jakauma Ukrainan keskusvaalikomission mukaan seuraava: Petro Porošenko 54,69 % äänistä, Julija Tymošenko 12,82 %, Oleh Ljaško 8,33 %, Anatoli Hrytsenko 5,48 % ja Serhi Tihipko 5,22 %. Muut ehdokkaat olivat saamassa enintään kolmen prosentin kannatuksen. Tässä vaiheessa esimerkiksi Yhdysvaltain presidentti Obama jo onnitteli Porošenkoa vaalivoitosta.
USS Casco (1864)

| USS Casco |
| --- | --- |


Aluksen vaiheet
Rakentaja:  Atlantic Works, Boston, Massachusetts
Laskettu vesille:  toukokuu 1864
Poistui palveluskäytöstä:  10. kesäkuuta 1865
Loppuvaihe:  romutettu 1875
Tekniset tiedot
Uppouma:  614 t
Pituus:  63,63 m
Leveys:  11,28 m
Syväys:  1,98 m
Miehistöä:  69
Aseistus
Aseistus:  2 tykkiä
USS Casco oli Yhdysvaltain laivaston vuonna 1864 vesillelaskettu Casco-luokan monitori.
Valmistus

Alus laskettiin vesille toukokuussa 1864 Atlantic Worksillä Bostonissa Massachusettsissa. Lähes valmis alus todettiin merikelvottomaksi, jolloin tilattiin 25. kesäkuuta muutostyöt torpedoalukseksi ilman tornia ja raskasta tykkiä. Alus otettiin palvelukseen 4. joulukuuta virkaa tekevänä päällikkönään C. A. Crooker.
Palvelus

Muutostöiden päätyttyä alus hinattiin Hampton Roadsiin maaliskuussa 1865. Alus avusti Jamesjoen miinanraivauksessa, mikä mahdollisti laivaston pääsyn Richmondiin. Huhtikuun puolivälissä alus siirrettiin Potomacin laivueeseen, jonka mukana alus oli toukokuun loppuun. Alus poistettiin palveluksesta 10. kesäkuuta 1865 Washingtonin laivastontelakalla, missä se romutettiin huhtikuussa 1875. Telakalla ollut alus nimettiin 15. kesäkuuta 1869 uudelleen Heroksi.
Vahvikerengas

Maastokengän nauhanreikien ympärillä metallisia vahvikerenkaita.
Vahvikerengas tai öljetti (ransk. œillet, ruots. öljett) on kankaaseen, nahkaan tai muuhun ohueen materiaaliin tehtyä reikää ympäröivä ja sitä vahvistava rengas. Reikien läpi voi näin pujottaa ja liu’uttaa kiinnitysnaruja tai -hihnoja ilman, että reikä kuluu suuremmaksi tai materiaali rikkoutuu. Vahvikerenkaita käytetään esimerkiksi kengännauhojen pujotusreikien ympärillä sekä purjeiden, telttakankaiden, verhojen ja pressujen reunojen rei’issä.
Vahvikerenkaiden perinteinen materiaali on pelti, ja perinteinen kiinnitystapa on puristaa kahdesta osasta koostuva vahvikerengas reiän ympärille erityisillä pihdeillä niittien tavoin. Vahvikerenkaita tehdään myös muovista, ja ne voidaan hitsata kiinni muovimateriaalista tehtyyn pressuun tms. Muovisia tarrakiinnitteisiä vahvikerenkaita käytetään asiakirjojen mapituksessa estämään paperiarkkien reikien repeäminen rengaskansiota selattaessa.
Muita samaa tarkoittavia sanoja ovat läpivientirengas ja lävistysrengas. Yksiosaista vahvikerengasta voidaan kutsua sirkaksi tai sirkkarenkaaksi ja kaksiosaista purjerenkaaksi.
Läpivientirengas

Läpivientirenkaiksi tai vain läpivienneiksi kutsutaan myös kumisia, metallisia ja muovisia renkaita, joilla kehystetään sähköasennuksissa läpivientireiät vedettäessä johtoja erilaisten kovien ja teräväreunaisten levymateriaalien läpi. Niillä estetään sähköjohtojen ja niiden eristekerrosten kulumista.
Kumisia johtojen läpivientirenkaita.
Käännös suomeksi
United in Regret

| United in Regret Arsis |
| --- | --- | --- |

Studioalbumin tiedot
 Julkaistu: 23. lokakuuta 2006
 Tuottaja(t): Eyal Levi
 Tyylilaji: tekninen death metal melodinen death metal
 Kesto: 36.28
 Levy-yhtiö: Willowtip
Arsisin muut julkaisut
| A Diamond for Disease (EP) 2005 | United in Regret 2006 | As Regret Becomes Guilt 2007 |
United in Regret on yhdysvaltalaisen teknisen death metal -yhtye Arsisin toinen studioalbumi. Se julkaistiin vuonna 2006 levymerkillä Willowtip Records.
Kappaleet

Oh, the Humanity – 4.25
...and the Blind One Came – 5.02
United in Regret – 3.47
I Speak Through Shadows – 4.06
Lust Before the Maggots Conquest – 4.47
The Marriage Bed – 3.15
The Cold Resistance – 3.48
The Things You Said – 3.23
Hopeless Truth – 3.53
Kokoonpano

James Malone – laulu, kitara
Mike Van Dyne – rummut
Noah Martin – bassokitara
+
Emil Werstler – kitara (kappale "The Things You Said")
Eyal Levi – tuottaja, äänittäjä, miksaaja
Mark Riddick – grafiikka
Brett Portzer – äänittäjä
Scott Hull – masteroija
Reagan Wexler – avustava äänittäjä
Arvostelut

AllMusic:
Aiheesta muualla

United in Regret discogs.com -sivustolla
Albumi United in Regret Encyclopaedia Metallum -sivustolla (englanniksi)
Urashima Tarō

Urashima Taro on japanilainen kansantarina, joka kertoo 24-vuotiaasta kalastajasta Urashima Tarosta. Hän huomaa kalastaessaan, että ryhmä lapsia kiusaa kilpikonnaa. Hän pelastaa kilpikonnan. Palkinnoksi hyvästä teostaan hän pääsee käymään meren alla lohikäärmejumalan palatsissa. Urashima viettää palatsissa kolme vuorokautta ja saa siellä tapaamaltaan prinsessalta lahjaksi laatikon.
Kun Urashima palaa kotiin, talossa, joka hänen kadotessaan oli ollut hänen kotinsa, on vieras mies. Urashima kertoo asuvansa siellä ja esittelee itsensä. Vieras mies sanoo, että hän asuu talossa nykyisin. Hän kertoo tietävänsä, että talossa asui aikanaan Urashima Taro-niminen kalastaja mutta siitä on jo 300 vuotta eikä tuo mainittu Urashima Taro siis enää voi mitenkään olla hengissä. Urashimalle kylässä kiertäessään alkaa selvitä, että mies puhuu totta.
Kotitienoolla moni asia on muuttunut eikä hän löydä tuttujaan. Hän kysyy ihmisiltä tuntevatko nämä kalastajan, jonka nimi on Urashima Taro, ja kaikki kertovat kuulleensa Urashima Taro -nimisestä kalastajasta, joka eli kolme vuosisataa sitten.
Se, että Urashima viimein ymmärtää, että aika, joka palatsissa meren alla oli kolme päivää, oli hänen kotitienoollaan kolme vuosisataa, saa hänet kauhun valtaan. Kun Urashima avaa prinsessalta lahjaksi saamansa laatikon, hän alkaa ikääntyä ja hetken kuluttua on jo raihnas vanha mies, vaikka hän juuri oli ollut vain 24-vuotias. Vanhennuttuaan näin äkillisesti hän kaatuu maahan kuolleena.
Urapolku

| --- | --- |
:  Määritelmä: henkilökohtaisen ammatinvalinnan tuloksena syntynyt työhistoria tai työuran suunnitelma 
: Wikipediassa ei tällä hetkellä ole varsinaista artikkelia aiheesta Urapolku. Katso urapolku Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Unkarin parlamenttivaalit 2018

Unkarin parlamenttivaalit 2018 järjestettiin Unkarissa 8. huhtikuuta 2018.
Istuvan pääministerin Viktor Orbánin Fidesz-puolue johti mielipidetiedusteluja ennen vaaleja.
Fidesz sai vaaleissa noin 49 prosentin kannatuksen, mikä toi sille kahden kolmanneksen määräenemmistön parlamenttipaikoista. Orbán sai näin vaaleissa jatkokauden pääministerinä.
Puolueet

| Puolue | Puolue | Ideologia | Poliittinen kirjo | Johtaja(t) |
| --- | --- | --- | --- | --- |
|  | Fidesz | kansalliskonservatismi | keskusta-oikeisto, oikeisto | Viktor Orbán |
|  | Kristillisdemokraattinen kansanpuolue (KDNP) | kristillisdemokratia, arvokonservatismi | oikeisto | Zsolt Semjén |
|  | Jobbik | nationalismi | äärioikeisto, oikeisto | Gábor Vona |
|  | Unkarin sosialistinen puolue (MSZP) | sosiaalidemokratia | keskusta-vasemmisto | Gyula Molnár |
|  | Vuoropuhelu (PM) | vihreä liberalismi EU-myönteisyys feminismi | keskusta-vasemmisto | Gergely Karácsony |
|  | Lehet Más a Politika (LMP) | vihreä liike | keskusta | Bernadett Szél |
|  | Demokraattinen koalitio (DK) | sosiaaliliberalismi | keskusta-vasemmisto | Ferenc Gyurcsány |
|  | Momentum Movement (MM) | liberaali konservatismi | keskusta-oikeisto | András Fekete-Győr |
|  | Yhdessä (Együtt) | sosiaaliliberalismi | keskusta-vasemmisto | Péter Juhász |
Tulokset

Unkarin parlamentin vaali 2018
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

| Puolueet | Puolueet | Puolueet | Party list | Party list | Party list | FPTP | Yhteensä | Yhteensä |
| Puolueet | Puolueet | Puolueet | Ääniä |  % | Paikat | Paikat | Paikat | / |
|  | Fidesz – Kristillisdemokraattinen kansanpuolue | Fidesz – KDNP |  | 48,89 | 43 | 91 | 134 |  1 |
|  | Jobbik | Jobbik |  | 19,33 | 24 | 1 | 25 |  2 |
|  | Unkarin sosialistinen puolue – Vuoropuhelu | MSZP–Vuoropuhelu |  | 12,25 | 12 | 8 | 20 |  10 |
|  | Lehet Más a Politika | LMP |  | 6,88 | 7 | 1 | 8 |  3 |
|  | Demokraattinen koalitio | DK |  | 5,54 | 6 | 3 | 9 |  5 |
|  | Momentum Movement | MM |  | 2,82 |  |  |  | Uusi |
|  | Hungarian Two-tailed Dog Party | MKKP |  | 1,68 |  |  |  | Uusi |
|  | Yhdessä | Együtt |  | 0,64 |  | 1 | 1 | Uusi |
|  | National Self-Government of Germans in Hungary | National Self-Government of Germans in Hungary |  | 0,48 | 1 |  | 1 |  1 |
|  | Hungarian Workers’ Party | Hungarian Workers’ Party |  | 0,29 |  |  |  |  |
|  | Family Party | Family Party |  | 0,19 |  |  |  |  |
|  | Oikeus ja elämä -puolue | MIÉP |  | 0,15 |  |  |  |  |
|  | Sporty and Healthy Party of Hungary | Sporty and Healthy Party of Hungary |  | 0,13 |  |  |  |  |
|  | National Self-Government of Gypsies | National Self-Government of Gypsies |  | 0,10 |  |  |  |  |
|  | Muut | Muut |  |  |  |  |  |  1 |
|  | Sitoutumattomat | Sitoutumattomat |  |  |  | 1 | 1 |  1 |

| Yhteensä | Yhteensä | Yhteensä |  | 100 % | 93 | 109 | 199 |  |

| Hyväksyttyjä ääniä | Hyväksyttyjä ääniä | Hyväksyttyjä ääniä | 5 325 376 | 5 325 376 | 5 325 376 | 5 325 376 | 5 325 376 | 5 325 376 |
| Tyhjiä / hylättyjä | Tyhjiä / hylättyjä | Tyhjiä / hylättyjä | 57 928 | 57 928 | 57 928 | 57 928 | 57 928 | 57 928 |
| Äänioikeutettuja | Äänioikeutettuja | Äänioikeutettuja | 7 980 115 | 7 980 115 | 7 980 115 | 7 980 115 | 7 980 115 | 7 980 115 |

Lähde: Kansallinen vaalitoimisto